Οργάνωση για την Ανασυγκρότηση του Κομμουνιστικού Κόμματος Ελλάδας

Η Οργάνωση για την Ανασυγκρότηση του Κομμουνιστικού Κόμματος Ελλάδας (Ο.Α.Κ.Κ.Ε.) είναι ελληνικό πολιτικό κόμμα το οποίο ιδρύθηκε στις 20 Ιουλίου 1985 ως διάσπαση του τότε συνασπισμού Ε.Κ.Κ.Ε./Μ.-Λ. Κ.Κ.Ε.. Αυτοχαρακτηρίζεται ως μαρξιστική-λενινιστική και μαοϊκή οργάνωση, αν και αντιτίθεται με χαρακτηριστικό τρόπο στα υπόλοιπα σύγχρονα κόμματα του χώρου, ενώ ακολουθεί φιλοδυτική στάση. Γραμματέας της Κεντρικής Επιτροπής της οργάνωσης είναι ο Ηλίας Ζαφειρόπουλος.

Η ιδιαιτερότητα του κόμματος αυτού, είναι ότι αντιτίθεται σφοδρά στην ευρύτατη πλειοψηφία των υπόλοιπων κομμουνιστικών κινημάτων (και κυρίως του ΚΚΕ) τα οποία θεωρεί «σοσιαλφασιστικά» κόμματα, ενώ δεν διστάζει να ταχθεί συχνά υπέρ κινήσεων των Η.Π.Α. και της Ευρωπαϊκής Ένωσης και κατά μαζικών κινημάτων, τα οποία θεωρεί υποκινούμενα από την «σοσιαλφασιστική» Κίνα.

Εκδίδει τη μηνιαία εφημερίδα «Νέα Ανατολή». Ωστόσο με την εισαγωγή νόμου ελάχιστης ύπαρξης 2 δημοσιογράφων, η εφημερίδα έπαψε να εκδίδεται.

 Ιστορικό 
Η Οργάνωση για την Ανασυγκρότηση του Κ.Κ.Ε. ιδρύθηκε στις 20 Ιουλίου 1985, από μέλη της οργάνωσης Πειραιά του συγχωνευμένου Ε.Κ.Κ.Ε./Μ-Λ Κ.Κ.Ε. Την Ο.Α.Κ.Κ.Ε. ακολούθησαν τα περισσότερα μέλη του Ε.Κ.Κ.Ε. και ορισμένα του Μ-Λ Κ.Κ.Ε.Νίκος Μελιγκώνης, Η εξωκοινοβουλευτική Αριστερά στις εκλογές της Μεταπολίτευσης, σελ. 13Μια ιστορία της Αριστεράς για γέλια και για κλάματαΟ «Οδικός» Χάρτης του VICE για τις Ατέλειωτες Διασπάσεις στην Αριστερά

Έκτοτε, η Ο.Α.Κ.Κ.Ε. έχει συμμετάσχει σε όλες τις εθνικές εκλογές (εκτός από αυτές του 1990, του Ιουνίου του 2012, του Ιανουαρίου του 2015 και του 2019) σημειώνοντας ποσοστά από 0,01% έως 0,05%. Στις εκλογές του 1996 συνεργάστηκε με το Ουράνιο Τόξο.

Έχει συμμετάσχει, επίσης, σε όλες τις ευρωεκλογές, εκτός από αυτές του 2019, με ποσοστά από 0,05% έως 0,09%.

 Θέσεις 

Σύμφωνα με τις θέσεις της, η Ο.Α.Κ.Κ.Ε., διεξάγει αγώνα κυρίως κατά του «ρωσικού σοσιαλιμπεριαλισμού» στα πλαίσια, της μαοϊκής στρατηγικής των τριών κόσμων."Για τα 20 χρόνια από την ίδρυση της ΟΑΚΚΕ. Η γέννηση και η μακρόχρονη μοναχική πορεία της οργάνωσης και το καθήκον της οργανωτικής ανάπτυξης στη νέα φάση", Νέα Ανατολή, αρ. φυλ. 403, Ιούλης 2005. Σύμφωνα με την οργάνωση, υπάρχει συμμαχικός άξονας τον οποίο συγκροτούν Ρωσία-Κίνα-Ιράν, υπό τη γενική καθοδήγηση της πρώτης, τον οποίο χαρακτηρίζει ως νεοναζιστικό. Υποστήριξε το Ισραήλ στη μάχη που αυτό έδωσε το καλοκαίρι του 2006 ενάντια στη Χεζμπολάχ, καθώς η Ο.Α.Κ.Κ.Ε. θεωρεί πως ο αντισημιτισμός, σήμερα εκφράζεται με το αίτημα της διάλυσης του κράτους του Ισραήλ."Το δίκιο είναι τώρα με το Ισραήλ: Όχι στους γενοκτόνους της Χεζμπολάχ και της Χαμάς. Όχι στο προβοκατόρικο παιχνίδι του νεοναζιστικού μετώπου Ρωσίας-Συρίας-Ιράν ενάντια στο Λίβανο", Νέα Ανατολή, αρ. φυλ. 414 (Ιούνης 2006).

Τάσσεται στρατηγικά υπέρ της συμμετοχής της Ελλάδας στην Ευρωπαϊκή Ένωση, με το σκεπτικό ότι πρόκειται για μια ένωση αστικών κρατών που γίνεται με συναίνεση και όχι με βία, ότι στο εσωτερικό της η κύρια πλευρά δεν είναι η ιμπεριαλιστική επιβολή του μεγάλου κράτους προς το μικρότερο. Στο πλαίσιο της θέσης της για την ανάγκη ενίσχυσης της πολιτικής ενοποίησης της Ευρώπης, η οργάνωση τάχθηκε υπέρ του Ευρωσυντάγματος."Ναι στην ευρωπαϊκή ενοποίηση, ναι στο ευρωπαϊκό σύνταγμα"

Η Ο.Α.Κ.Κ.Ε. βρίσκεται ενάντια στην καταστροφή του παραγωγικού κεφαλαίου στην Ελλάδα, είτε μέσω του γκρεμίσματος και κλεισίματος ήδη υπαρχουσών παραγωγικών μονάδων, πολλές φορές με αριστερά στη μορφή επιχειρήματα (οικολογικά, αντικαπιταλιστικά, αρχαιολογικά κλπ.), είτε μέσω της παρεμπόδισης των επενδύσεων της ντόπιας και της δυτικής αστικής τάξης, ενέργειες τις οποίες ονομάζει «παραγωγικό σαμποτάζ»."Ή θα σταματήσουμε τους σαμποτέρ της βιομηχανίας ή θα πεθάνουμε!"

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 1989 Ι Ηλίας Ζαφειρόπουλος 969 0,01%  24ο κόμμαΕκτός Βουλής 1989 ΙΙ 633 0,01%  18ο κόμμαΕκτός Βουλής 1990    δε συμμετείχε 1993 703 0,01%  18ο κόμμαΕκτός Βουλής 1996 3.485 0,05%  17ο κόμμαΕκτός Βουλής 2000 1.126 0,02%  19ο κόμμαΕκτός Βουλής 2004 2.099 0,03%  15ο κόμμαΕκτός Βουλής 2007 2.473 0,03%  15ο κόμμαΕκτός Βουλής 2009 1.665 0,02%  17ο κόμμαΕκτός Βουλής 2012 Ι 2.616 0,04%  24ο κόμμαΕκτός Βουλής 2012 ΙΙ     δε συμμετείχε 2015 Ι    δε συμμετείχε 2015 II 2.263 0,04%  19ο κόμμαΕκτός Βουλής 2019    δε συμμετείχε 2023 I 1.010 0,02%  32ο κόμμαΕκτός Βουλής 2023 ΙI 1.097 0,02%  23ο κόμμαΕκτός Βουλής

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 1994 Ηλίας Ζαφειρόπουλος 5.956 0,09%  20η - 1999 4.600 0,07%  24η  - 2004 5.090 0,08%  20η - 2009 2.807 0,05%  26η - 2014 2.872 0,05%  39η - 2019    - - 2024 1.616 0,04%  30η -

 Παραπομπές 

 Εξωτερικοί σύνδεσμοι 


Κατηγορία:Ελληνικά πολιτικά κόμματα
Κατηγορία:Αντικαπιταλιστικά κόμματα στην Ελλάδα
Κατηγορία:Μαοϊστικές οργανώσεις στην Ελλάδα
Κατηγορία:Κομμουνιστικά κόμματα στην Ελλάδα